Felix Christian Klein, naixito de Düsseldorf (Reino de Prusia, hue Renania d'o Norte-Westfalia, Alemanya) o 25 d'abril de 1849 y muerto en Göttingen (Republica de Weimar, hue Baixa Saxonia, Alemanya) o 22 de chunio de 1925, estió un matematico alemán, conoixito por os suyos treballos sobre teoría de grupos, cheometría no euclidiana y analís matematica. Estió qui formuló o programa d'Erlangen ta l'estudeo d'as cheometrías; tamién ye conoixito por a dita botella de Klein que formuló en 1882. Se li concedioron a medalla De Morgan (1893) y a medalla Copley (1912).